62022TJ0407_INF
Решение на Общия съд (осми разширен състав) от 22 януари 2025 г. —Norddeutsche Landesbank — Girozentrale/ЕСП (Предварителни вноски за 2022 г.)
(Дело T-407/22)
„Икономически и паричен съюз — Банков съюз — Единен механизъм за преструктуриране на кредитни институции и някои инвестиционни посредници (ЕМП) — Единен фонд за преструктуриране (ЕФП) — Решение на ЕСП за изчисляване на предварителните вноски за 2022 г. — Задължение за мотивиране — Равно третиране — Пропорционалност — Свобода на преценка на ЕСП — Явна грешка в преценката — Възражение за незаконосъобразност — Свобода на преценка на Комисията“
1.
Институции на Европейския съюз — Упражняване на правомощия — Предоставено на Комисията правомощие за приемане на делегирани актове — Обхват — Комплексни преценки и оценки — Широка свобода на преценка — Определяне на метода за изчисляване на предварителните вноски в Единния фонд за преструктуриране (ЕФП) — Изчисляване на множителя за корекции на вноските според рисковия профил на институциите — Съдебен контрол — Граници
(член 290 ДФЕС; Регламент на Европейския парламент и на Съвета № 806/2014, съображение 41; Регламент на Комисията 2015/63; Директива на Европейския парламент и на Съвета 2014/59)
(вж. т. 45—47)
2.
Актове на институциите — Мотивиране — Задължение — Обхват — Решение на Единния съвет за преструктуриране (ЕСП) за определяне на предварителните вноски в Единния фонд за преструктуриране (ЕФП) — Липса на необходимост в това решение да бъдат посочени всички данни, позволяващи да се провери дали вноските са изчислени точно — Претегляне на задължението за мотивиране с общия принцип на защита на търговската тайна на съответните институции — Законосъобразност на разпоредбите, отнасящи се до метода за изчисляване на предварителните вноски в ЕФП — Принцип на опазване на търговската тайна — Задължение на ЕСП да публикува и да предаде на съответните институции в обобщена и анонимизирана форма информацията относно институциите, използвана за изчисляване на предварителната вноска
(член 296, втора алинея ДФЕС; Регламент на Европейския парламент и на Съвета № 806/2014; Регламент на Комисията 2015/63, членове 4—7 и 9 и приложение I; Директива на Европейския парламент и на Съвета 2014/59)
(вж. т. 100—110 и 141)
3.
Актове на институциите — Мотивиране — Задължение — Обхват — Обяснения относно мотивите на акта, които издалият го орган дава в хода на производството пред съда на Съюза — Условия — Липса на противоречия и задължение за последователност на обясненията с посочените мотиви
(член 296, втора алинея ДФЕС)
(вж. т. 193 и 195)
4.
Актове на институциите — Мотивиране — Задължение — Обхват — Решение на Единния съвет за преструктуриране (ЕСП) за определяне на предварителните вноски в Единния фонд за преструктуриране (ЕФП) — Задължение на ЕСП да запознае съответните институции с методиката за изчисляване на тези вноски и методиката за определяне на размера на годишното целево равнище
(член 296, втора алинея ДФЕС; Регламент на Европейския парламент и на Съвета № 806/2014; Регламент на Съвета 2015/81, член 4; Регламент на Комисията 2015/63, членове 4—7 и 9 и приложение I; Директива на Европейския парламент и на Съвета 2014/59)
(вж. т. 196 и 197)
5.
Институции на Европейския съюз — Упражняване на правомощия — Предоставено на Комисията правомощие за приемане на делегирани актове — Обхват — Комплексни преценки и оценки — Широка свобода на преценка — Определяне на метода за изчисляване на предварителните вноски в Единния фонд за преструктуриране (ЕФП) — Прилагане и претегляне на показателя за риск институционална защитна схема (ИЗС) — Съдебен контрол — Граници
(Регламент на Комисията 2015/63, член 7, параграф 4)
(вж. т. 269 и 270)
6.
Икономическа и парична политика — Икономическа политика — Единен механизъм за преструктуриране на кредитни институции и някои инвестиционни посредници — Предварителни вноски в Единния фонд за преструктуриране (ЕФП) — Изчисляване на множителя за корекции на вноските според рисковия профил на кредитните институции — Липса на посочване на рисковия показател за минималното изискване за собствен капитал и приемливи задължения (МИПЗ) в текста на приложението към съответния регламент — Отчитане на този показател, тъй като е абсолютно необходим за изчислението — Допустимост
(Регламент на Комисията 2015/63, член 6, параграф 2, буква a), член 20, параграф 1 и приложение II)
(вж. т. 336 и 348)
7.
Икономическа и парична политика — Икономическа политика — Единен механизъм за преструктуриране на кредитни институции и някои инвестиционни посредници — Предварителни вноски в Единния фонд за преструктуриране (ЕФП) — Изчисляване на множителя за корекции на вноските според рисковия профил на кредитните институции — Нарушаване на свободата на стопанска инициатива — Липса
(Харта на основните права на Европейския съюз, член 16; Регламент на Комисията 2015/63, съображение 1 и член 7, параграф 4)
(вж. т. 367—370)
Диспозитив
1)
Отхвърля жалбата.
2)
Norddeutsche Landesbank — Girozentrale, понася направените от него съдебни разноски, както и тези на Единния съвет за преструктуриране.